กลุ่มประชาธิปไตยเพื่อประชาชน - วิกิพีเดีย

# กลุ่มประชาธิปไตยเพื่อประชาชน

### จากวิกิพีเดีย สารานุกรมเสรี

กลุ่มประชาธิปไตยเพื่อประชาชน (ปxป) (People' Democratic Society) เป็นกลุ่มที่ส่งเสริมการเคลื่อนไหวทางการเมืองในภาคประชาชน กลุ่มประชาธิปไตยเพื่อประชาชน เกิดขึ้นจากการรวมตัวกัน ของบุคคลจำนวนหนึ่ง ซึ่งเคยมีส่วนร่วมต่อสู้เพื่อสร้าง ระบอบประชาธิปไตย ในประเทศไทยมาตั้งแต่ครั้ง 14 ตุลาคม 2516 จากนั้นจึงได้ขยายความสัมพันธ์ ไปสู่ผู้รักชาติรุ่นหลังๆ ทางกลุ่มได้พบปะหารือ เกี่ยวกับปัญหาบ้านเมือง มาตั้งแต่ปลายปี พ.ศ. 2542 และเห็นพ้องต้องกันว่า ระบอบประชาธิปไตยที่เป็นอยู่ ได้ถูกบิดเบือนเจตนารมณ์ไปมาก จนกระทั่งกลายเป็น เครื่องมือแสวงหาผลประโยชน์ส่วนตัว ของคนบางกลุ่ม สาเหตุสำคัญประการหนึ่ง ที่ทำให้เกิดสภาพดังกล่าว มาจากความอ่อนแอในส่วนของประชาชน ซึ่งเมื่อมาสมทบกับกระบวนการทางการเมือง ที่เน้นแต่การเลือกตั้ง ก็ยิ่งทำให้การเมือง กลายเป็นเรื่องของคนส่วนน้อย และคนส่วนใหญ่ กลายเป็นฝ่ายรองรับการใช้อำนาจอย่างเฉื่อยเนือย เมื่อเป็นเช่นนี้แล้ว ทางกลุ่มของเราจึงเห็นว่า การเคลื่อนไหวทางการเมืองในภาคประชาชน น่าจะได้รับการส่งเสริมให้ขยายตัวยิ่งขึ้น เพื่อแสดงให้เห็นว่าระบอบประชาธิปไตยนั้น จุดหมายจริงแท้อยู่ที่ประโยชน์สุขของประชาชน และการเลือกตั้ง มิได้เป็นเพียงมิติเดียวของเสรีภาพทางการเมือง หากอธิปไตยของปวงชน เป็นสิ่งที่ดำรงอยู่อย่างต่อเนื่อง และสมควรได้รับการยืนยันด้วยการเข้าร่วมทางการเมือง ในรูปแบบต่างๆ โดยประชาชนทุกหมู่เหล่า อย่างไรก็ตาม กลุ่มประชาธิปไตยเพื่อประชาชน มิได้ถูกก่อตั้งขึ้นเพื่อชี้นำหรือผูกขาดทางความคิด ในขบวนการเมืองของประชาชน หากมีจุดมุ่งหมาย เพียงช่วยสมทบส่วนให้กับการสร้างความเข้มแข็ง ให้กับสังคมพลเมือง ด้วยวิธีเกื้อหนุน และสมทบส่วนทั้งทางปัญญาและการประสานงาน ให้ในระดับหนึ่งเท่านั้น เรามีความเชื่ออย่างแน่นแฟ้นว่า ถ้าประชาชน ไม่เอาธุระในเรื่องของบ้านเมืองอย่างต่อเนื่องแท้จริงแล้ว ต่อให้องค์กรหรือบุคคลใด มีความปรารถนาดีแค่ไหน ก็ไม่สามารถปฏิรูประบบประชาธิปไตย ให้สนองผลประโยชน์ของส่วนรวมได้

## [แก้] ดูเพิ่ม

- การเมืองภาคประชาชน

## [แก้] แหล่งข้อมูลอื่น

- กลุ่มประชาธิปไตยเพื่อประชาชน (ปxป)

ดึงข้อมูลจาก "http://th.wikipedia.org../../../%E0%B8%81/%E0%B8%A5/%E0%B8%B8/%E0%B8%81%E0%B8%A5%E0%B8%B8%E0%B9%88%E0%B8%A1%E0%B8%9B%E0%B8%A3%E0%B8%B0%E0%B8%8A%E0%B8%B2%E0%B8%98%E0%B8%B4%E0%B8%9B%E0%B9%84%E0%B8%95%E0%B8%A2%E0%B9%80%E0%B8%9E%E0%B8%B7%E0%B9%88%E0%B8%AD%E0%B8%9B%E0%B8%A3%E0%B8%B0%E0%B8%8A%E0%B8%B2%E0%B8%8A%E0%B8%99.html".

หมวดหมู่: การเมืองภาคประชาชน

##### Views

- บทความ
- อภิปราย
- รุ่นปัจจุบัน

##### ค้นหา